करुणानिधि के पर्सनल फिजिशियन डॉ. गोपाल ने कहा, ‘एम. करुणानिधि की तबीयत बिगड़ने पर उन्हें आगे के इलाज के लिए कावेरी अस्पताल में भर्ती कराया गया है।’ डॉ. गोपाल ने बताया कि करुणानिधि की स्थिति गंभीर है और उनका ब्लड प्रेशर लो हो गया था। कावेरी अस्पताल के अनुसार डीएमके अध्यक्ष करुणानिधि को आइसीयू में भर्ती कराया गया है। विशेषज्ञ डॉक्टरों के एक पैनल द्वारा उनकी देखरेख और उपचार किया जा रहा है। करुणानिधि की स्थिति गंभीर होने की खबर मिलते ही हजारों की संख्या में उनके समर्थक अस्पताल के बाहर जुट गए।